ນາຍົກຍີ່ປຸ່ນ ສົ່ງສານ ໄປຮ່ວມພິທີ ໃຫ້ກຽດ ອາຊະຍາກອນ ສົງຄາມ 
ນາຍົກລັດຖະມົນຕີຍີ່ປຸ່ນ ສົ່ງສານໄປຮ່ວມພິທີ ໃຫ້ກຽດ ອາຊະຍາກອນສົງຄາມ ໃນ​ສະ​ໄໝສົງຄາມ​ໂລກ ​ຄັ້ງ​ທີ​ສອງ ທີ່ຈັດ​ຂື້ນ​ ຢູ່ວັດ Koyasan Okunoin.
ຍີ່ປຸ່ນ ຢືນຢັນວ່າ ນາຍົກລັດຖະມົນຕີ Shinzo Abe ໄດ້ສົ່ງ ສານສ່ວນຕົວໄປຍັງພິທີໃຫ້ກຽດແກ່ພວກອາຊະຍາກອນສົງ ຄາມຫລາຍຮ້ອຍຄົນ ໃນສະໄໝສົງ ຄາມໂລກຄັ້ງທີສອງ ໜັງສືພິມ ໄດ້ລາຍງານໃນວັນພຸດມື້ນີ້ວ່າ ນາຍົກລັດ ຖະມົນຕີ Abe ໄດ້ສົ່ງສານສ່ວນຕົວໄປຍັງພິທີ ທີ່ຈັດຂື້ນຢູ່ວັດ Koyasan Okunoin ທາງພາກຕາເວັນຕົກຂອງຍີ່ປຸ່ນ ເມື່ອ ເດືອນເມສາຜ່ານມາ ຫົວໜ້າກອງເລຂາປະຈຳຄະນະລັດຖະບານ ທ່ານ Yoshihide Suga ກ່າວວ່າ ສານ ຂອງທ່ານ Abe ໄດ້ສົ່ງໄປ ໃນນາມທີ່ທ່ານເປັນ ຫົວໜ້າພັກລັດຖະບານທີ່ ປົກຄອງປະ ເທດຂອງຍີ່ປຸ່ນ ແລະບໍ່ແມ່ນໃນນາມນາຍົກລັດຖະມົນຕີ ໜັງສືພິມ ໄດ້ລາຍງານວ່າ ສານຂອງທ່ານ Abe ໄດ້ສະແດງຄວາມເສົ້າສະລົດໃຈ ຕໍ່ການເສຍຊີວິດ ຂອງອາຊາະຍາກອນສົງຄາມ ຜູ້ທີ່ທ່ານກ່າວວ່າ “ໄດ້ສະລະວິນຍານເຂົາເຈົ້າ ເພື່ອເປັນພື້ນຖານຂອງປະເທດ ” ບັນດາຜູ້ຈັດພິທີ ໄດ້ໃຫ້ການຢືນຢັນວ່າ ສານດັ່ງກ່າວ ໄດ້ອ່ານຢູ່ໃນພິທີ ຊຶ່ງເຂົ້າຮ່ວມໂດຍ ບັນດາອະດີດນາຍທະຫານຍີ່ປຸ່ນ ລາຍຊື່ຢ່າງນ້ອຍຂອງ 1,180 ຄົນທີ່ມີຄວາມຜິດ ແລະສົງໄສວ່າ ໄດ້ກໍ່ອາຊະຍາກອກນ ສົງຄາມ ໄດ້ຖືກຈາລຶກໄວ້ ຢູ່ໃນຂຸມຝັງສົບເປົ່າ ຢູ່ທີ່ວັດສາສະໜາພຸດ ຍັງບໍ່ມີຄຳຖະແຫລໃດໆຈາກຈີນ ແລະ ເກົາຫລີໃຕ້ ຊຶ່ງເປັນຜູ້ປະທ້ວງ ຢູ່ເປັນປະຈຳ ກ່ຽວ ກັບການເຄື່ອນໄຫວຂອງບັນດາເຈົ້າໜ້າທີ່ຍີ່ປຸ່ນ ທີ່ໃຫ້ກຽດແກ່ຊາວ ຍີ່ປຸ່ນ ທີ່ເສຍຊີວິດຢູ່ໃນປາງສົງຄາມ